Eduard Salumäe

Eduard Salumäe (kuni 1939 Eduard Näkk; 28. september 1919 Tähtvere vald, Nõo kihelkond, Tartumaa – 13. juuni 1985 Tapa) oli Eesti Evangeelse Luterliku Kiriku vaimulik ja soomepoiss.

Ta õppis Tartu Poeglaste Gümnaasiumis, Tartu Kõrgemas Muusikakoolis ja Usuteaduse Instituudis. Ta oli aastast 1942 Tartu Pauluse koguduse organist ja koorijuht. Ordineeriti aseõpetajaks 14. detsembril 1949, õpetaja õigused sai 9. aprillil 1970 pärast Usuteaduse Instituudi lõpetamist.

2. novembrist 1943 oli ta Soome sõjaväes. Ta oli väljaõppel Porokyläs, Taavettis ja Jalkalas. Ta osales 200. jalaväerügemendi koosseisus tõrjelahinguis Karjala kannasel, Viiburi lahel ja Vuoksil. Eestisse tuli ta tagasi 19. augustil 1944.

Ta oli aastatel 1945–1949 Paistu koguduse jutlustaja, 1949–1950 oli ta sama koguduse õpetaja. Aastatel 1950–1952 oli ta Alatskivi ja Kodavere koguduse õpetaja, 1952–1953 Tarvastu Peetri koguduse õpetaja. Aastatel 1953–1985 oli ta Kuusalu Laurentsiuse koguduse õpetaja, lisaks hooldas ta Leesi Katariina kogudust, 1973–1985 Loksa Püha Neitsi Maarja kogudust ja 1984–1985 Tapa Jakobi kogudust.

Eduard Salumäe suri Tapal, valmistudes jumalateenistuseks Tapa Jakobi kirikus. Maetud Tartu Maarja kalmistule. 

 Isiklikku 
Tema pojad on kirikuõpetajad Jaak Salumäe, Tiit Salumäe ja Mart Salumäe. 

Väimees Endel Kuulpak oli kirikuõpetaja, väimees Sulev Mäeväli on arhitektuuriajaloolane.http://tallinncity.postimees.ee/1581585/orelimeister-muretseb-lohkiste-kirikukellade-parast Tütrepoeg Peeter Paenurm on kirikuõpetaja, tütrepoeg Toomas Mäeväli on orelimeister, pojapoeg Erik Salumäe (Jaagu poeg) on jurist ja poliitik.

 Viited 

 Kirjandus 
 Soomepoiste elulood. Soome sõjaväes II maailmasõja aastatel teeninud eestlased ja Eesti vabatahtlikud. Koostanud Peep Pillak ja Heini Vilbiks, konsultant Vello Salo. Eessõnad: Toomas Hendrik Ilves, Sauli Niinistö. Grenader. Tallinn 2015

 Välislingid 
Kuusalu Laurentsiuse koguduse õpetajad (Laurentsiuse Seltsi kodulehel)
Haud Tartu Maarja kalmistul

Kategooria:Alatskivi koguduse vaimulikud
Kategooria:Kodavere Mihkli koguduse vaimulikud
Kategooria:Kuusalu Laurentsiuse koguduse vaimulikud
Kategooria:Leesi Katariina koguduse vaimulikud
Kategooria:Loksa Püha Neitsi Maarja koguduse vaimulikud
Kategooria:Paistu Maarja koguduse vaimulikud
Kategooria:Tarvastu Peetri koguduse vaimulikud
Kategooria:Usuteaduse Instituudi vilistlased
Kategooria:Soome 200. jalaväerügemendi koosseis
Kategooria:Maarja kalmistule maetud
Kategooria:Sündinud 1919
Kategooria:Surnud 1985